
टङ्गाल, काठमाडौं
मिति: २०८३।०५।१८  गते ।
प्रेस विज्ञप्ति

	विषय: प्रतिवादी प्रभात लामिछानेसमेत रहेको घुस/रिसवत लिई दिई भ्रष्टाचार गरेको मुद्दामा विशेष अदालतबाट भएको फैसलाउपर आयोगलाई चित्त नबुझी सम्मानित सर्वोच्च अदालतमा पुनरावेदनको निवेदन दर्ता गरिएको।



अख्तियार दुरुपयोग अनुसन्धान आयोगबाट जिल्ला कास्की, पोखरा महानगरपालिका वडा नं.२७ का तत्कालीन वडा सचिव प्रभात लामिछाने समेतका प्रतिवादीहरु उपर घुस/रिसवत लिई दिई भ्रष्टाचार गरेकोले भ्रष्टाचार निवारण ऐन, 2059 को दफा ३ को उपदफा (१) बमोजिमको कसुरमा बिगो रू.2,50,000/- (दुई लाख पचास हजार रूपैयाँ) कायम गरी सोही ऐनको दफा ३ को उपदफा (१) को देहाय (घ) तथा भ्रष्टाचार निवारण ऐन, 2059 (पहिलो संसोधन सहित) को दफा 3 को उपदफा (1) को देहाय (ग) बमोजिम कैद र सोही ऐनको दफा ३ को उपदफा (१) बमोजिम बिगोबमोजिम जरिवाना गरी लिइसकेको घुस/रिसवत सोही ऐनको दफा 3 को उपदफा (1) तथा भ्रष्टाचार निवारण ऐन, 2059(पहिलो संशोधन सहित) को दफा 3 को उपदफा (1क) बमोजिम जफत गरी पाउन र नाम र जन्म मिति फरक पारी जन्मदर्ता प्रमाण पत्रको गलत लिखत तयार गरी गराई जारी गरे गराएकोले भ्रष्टाचार निवारण ऐन, 2059 को दफा 9 बमोजिमको कसुरमा सोही ऐनको दफा 9 बमोजिम सजाय हुन मागदाबी लिई विशेष अदालत, काठमाडौंमा आरोपपत्र दायर गरिएकोमा विशेष अदालतले मिति २०८२।११।१० को फैसलाबाट सफाई दिएकोले उल्लिखित फैसलाउपर चित्त नबुझी मिति २०८३।०५।१८ गते सम्मानित सर्वोच्च अदालतमा पुनरावेदनको निवेदन दर्ता गरिएको छ।

